CELEX: 62007TN0419
Language: el
Date: 2007-11-19 00:00:00
Title: Υπόθεση T-419/07: Προσφυγή της 19ης Νοεμβρίου 2007 — Okalux κατά ΓΕΕΑ — Messe Düsseldorf (OKATECH)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/27
            
         Προσφυγή της 19ης Νοεμβρίου 2007 — Okalux κατά ΓΕΕΑ — Messe Düsseldorf (OKATECH)
   (Υπόθεση T-419/07)
   (2008/C 8/49)
   Γλώσσα διαδικασίας: η γερμανική
   Διάδικοι
   
      Προσφεύγουσα: Okalux GmbH (Marktheidenfeld, Γερμανία) (εκπρόσωπος: M. Beckensträter, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Messe Düsseldorf GmbH
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 3ης Σεπτεμβρίου 2007 στην υπόθεση R 766/2007-2, η οποία επιδόθηκε στις 18 Σεπτεμβρίου 2007, και να απορρίψει, λαμβάνοντας υπόψη τους λόγους που πρόβαλε η προσφεύγουσα με την προσφυγή της ενώπιον του τμήματος προσφυγών στις 16 Μαΐου 2007, το αίτημα που διατυπώθηκε στις 16 Δεκεμβρίου 2006 σχετικά με τη μερική έκπτωση του δικαιούχου του κοινοτικού σήματος υπ' αριθ. 915 058 από τα δικαιώματά του,
            
         
               —
            
            
               επικουρικά, να αναπέμψει την υπόθεση επί της προσφυγής της 16ης Μαΐου 2007 στο τμήμα ακύρωσης, προς τον σκοπό έκδοσης απόφασης,
            
         
               —
            
            
               να καταδικάσει το καθού και ενδεχομένως την αντίδικο ενώπιον του τμήματος προσφυγών στην καταβολή των δικαστικών εξόδων που μπορούν να αναζητηθούν και στα οποία πρέπει επίσης να περιληφθούν τα έξοδα της αρχικής διαδικασίας.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το λεκτικό σήμα «OKATECH» για προϊόντα και υπηρεσίες των κλάσεων 6, 19 και 42 (κοινοτικό σήμα υπ' αριθ. 915 058).
   
      Δικαιούχος του κοινοτικού σήματος: Η προσφεύγουσα.
   
      Αιτούσα την ακύρωση του κοινοτικού σήματος: Η εταιρία Messe Düsseldorf GmbH.
   
      Απόφαση του τμήματος ακυρώσεως: Αναγνώριση της ακυρότητας του εν λόγω σήματος για υπηρεσίες της κλάσης 42· ανάκληση της απόφασης αυτής σχετικά με τα έξοδα.
   
      Απόφαση του τμήματος προσφυγών: Απόρριψη της προσφυγής ως απαράδεκτης.
   
      Λόγοι ακυρώσεως: Κυρίως, παράβαση των άρθρων 57 και 77α του κανονισμού (ΕΚ) 40/94 (1) και προσβολή του δικαιώματος ακρόασης.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).